**REPUBLIKA HRVATSKA**

**VARAŽDINSKA ŽUPANIJA**

**OSNOVNA ŠKOLA NOVI MAROF**

**ŠKOLSKA GODINA 2024/2025**

**ŠKOLSKI KURIKULUM UČENIČKE ZADRUGE**

**„MAŠANKA“**

Učenička zadruga „Mašanka“ djeluje pri Osnovnoj školi Novi Marof.

Osnovna **namjena** rada učeničke zadruge je utjecati na učenike koji imaju smisla za proizvodnju, oblikovanje i socijalne vještine da iste iskoriste u svakodnevnom životu.

Posredno, namjena je djelovati na što veći broj učenika da, prema primjeru članova učeničke zadruge, istraže svoje potencijale i aktivno se uključe u život zajednice djelujući pritom afirmativno jedni na druge.

U konačnici, namjena rada učeničke zadruge je uključivanje svih zainteresiranih učenika u rad na način da svi dožive uspjeh i zajedništvo; osvijeste kako su svi članovi jedne socijalne zajednice koji joj doprinose, čuvaju njen kulturni identitet, brinu o njoj i čuvaju prirodnu i kulturnu baštinu.

**Ciljevi rada** zadruge su:

* razvoj praktičnih i socijalnih vještina kod učenika istraživanjem i iznalaženjem novih kreativnih rješenja;
* poštivanje osobitosti učenika i poticanje razvoja njihovih potencijala radi;
* poticanje samopouzdanja i samopoštovanja kod učenika;
* poticanje ekološke osviještenosti i volonterizma;
* čuvanje prirodne i kulturne baštine.

Ostvarivanje ciljeva provodi se:

* Poučavanjem učenika različitim praktičnim i socijalnim vještinama; učiti ih kako se obrađuje vrt i voćnjak, poučavati ih recikliranju, raditi na odnosu prema ranjivim skupinama, poticati zajednički rad i traženje pomoći
* Poticanjem prepoznavanja potrebe i prilika za neformalno učenje
* Poučavanjem učenika na poduzetničko promišljanje
* Utjecanjem na svijest učenika o potrebi usvajanja ekološkog modela razmišljanja i djelovanja, a posebice recikliranja
* Poticanjem učenika na promišljanje o mogućnostima osobnog utjecaja na život zajednice i podržavanje ideja i aktivnosti koje to omogućuju

Kontinuiranim radom planirano je ostvarivanje slijedećih ishoda:

* Koristiti dostupne parcele na području škole za proširenje nasada školskog voćnjaka i vrta i obogatiti ih novim kulturama
* Naučiti osnove radnog procesa; pratiti i učiti više o podneblju, biljnim i životinjskim vrstama i njihovom načinu života
* Proučiti utjecaj različitih faktora na prirodu, osvijestiti načine očuvanja prirodnih bogatstava i prednosti ekološke proizvodnje
* Smanjiti negativan otisak usvajanjem osnovnih principa recikliranja
* U svakodnevni život i rad aktivno uključiti učenike s većim teškoćama i osvijestiti mogućnost njihovog doprinosa zajednici
* Brinuti za ranjive skupine društva
* Motivirati veći broj učenika da se pridruže školskoj zadruzi
* Istražiti osobne potencijale, upotrijebiti ih na opću dobrobit i procijeniti svoj doprinos

Kao nositelji aktivnosti u sklopu učeničke zadruge "Mašanka" pri Osnovnoj školi Novi Marof djeluju sljedeće zadružne sekcije:

|  |  |  |  |
| --- | --- | --- | --- |
| NAZIV SEKCIJE | DJELATNOST SEKCIJE | VODITELJ/ICA SEKCIJE | BROJ UČENIKA UKLJUČENIH U RAD SEKCIJE |
| ***Voćarska grupa*** | održavanjem i unapređivanjem školskog voćnjaka te proizvodnjom jabučnog octa | **Nikica Piskač** | 8 |
| ***Karitativna grupa*** | se poučavanjem učenika socijalnim vještinama i vrijednostima te volonterizmom | **Ivana Mišćin** | 10 |
| ***Eko grupa*** | bavi se poučavanjem učenika ekološkoj osviještenosti i povezanosti s prirodom kao i socijalnim povezivanjem i održivim razvojem | **Marta Černi** | 22 |
| ***Poduzetništvo*** | bavi se poticanjem učenika na iznalaženje novih, kreativnih ideja i proizvodnju; u nju su uključeni učenici s teškoćama | **Bojana Polansky** | 8 |

Prema potrebi u rad se mogu uključiti i ostali učenici i djelatnici škole.

**VREMENIK RADA ZADRUGE**

Svaka sekcija je formirana kao izvannastavne aktivnost B1 sa zadanim fondom sati – 70 sati godišnje, koje se provode u okviru projekta cjelodnevne škole.

Realizacija kurikuluma planirana je na slijedeći način:

Voćarska grupa:

-jesenski radovi u školskom voćnjaku – branje jabuka, priprema za izradu jabučnog octa, postavljanje novog spremišta – listopad/ studeni, 2024.

- proljetni radovi u školskom voćnjaku –orezivanje jabuka – veljača, 2025.

- upoznavanje novih kultura, sadnja novih kultura, obogaćivanje okoliša škole –listopad 2024.- ožujak 2025.

- suradnja s grupom B1 „kemija i prehrana“ i posjet proizvodnom pogonu slastičarnice „Vincek“ u Zagrebu, travanj, 2025.

Karitativna grupa:

- organizacija programa i priprema škole za slijedeća obilježavanja: Dani kruha i zahvalnosti za plodove zemlje, Božića i Uskrsa(u suradnji s učiteljicama nižih razreda, razrednicima viših razreda i župnikom) – tijekom nastavne godine prema kalendaru

- posjet domu za starije i nemoćne „Dragica“ (u suradnji s grupom „Poduzetništvo“ uz izradu prigodnih poklona za Božić/Uskrs - tijekom nastavne godine prema kalendaru

- organizacija i provođenje humanitarne akcije „Solidarnost na djelu“, kruh sv. Antuna (u suradnji s razrednicima) travanj/svibanj 2025.

- obilježavanje blagdana s. Nikole, sv. Josipa i Dana očeva, Majčinog dana (u suradnji s župnikom i učiteljicama nižih razreda) - tijekom nastavne godine prema kalendaru

- posjet hrvatskom svetištu Majke Božje Trsatske ( u suradnji s razrednicima petih razreda)

Eko grupa:

- herbalizam u 21. stoljeću – istraživanje metoda uzgoja, prikupljanja skladištenja i korištenja ljekovitog bilja u lokalnoj tradiciji i sadašnjosti – tijekom nastavne godine – prema godišnjim ciklusima

- uređivanje školskog senzornog vrta – tijekom nastavne godine – prema godišnjim cikusima

Poduzetništvo:

- razvoj jedne poduzetničke ideje kroz nastavnu godinu: od prikupljanja informacija, inovativnog pristupa izradi, usvajanja odrednica radnog i proizvodnog procesa, korištenja novih alata i strojeva, do formiranja gotovog proizvoda koji ima ukrasnu i uporabnu vrijednost) – tijekom nastavne godine

- organizacija minimalno dvije aktivnosti na nivou škole kao uvod u poticanje učenika na uočavanje ideje poduzetnišva ili poduzimanja kao načina razmišljanja (Božić/Uskrs/eko- aktivnost – u suradnji s karitativnom grupom te razrednicima viših razreda) – tijekom nastavne godine prema kalendaru

- Osmišljavanje i provođenje minimalno jedne proizvodno- humanitarne aktivnosti u suradnji s karitativnom grupom - tijekom nastavne godine prema kalendaru

- Uključivanje u istraživanje i rad učenika s većim i višestrukim teškoćama – tijekom nastavne godine

Način vrednovanja i način korištenja rezultata:

Sve aktivnosti vrednuju voditelji u klopu B1 aktivnosti; zadovoljstvo učenika procjenjuje se metodom samoprocjene; fotografije odrađenih aktivnosti nalaze se na stranici OŠ Novi Marof na kartici Zadruge, vidljivi rezultati (školski vrt i gotovi proizvodi) prezentirat će se na smotri

**Voditeljica učeničke zadruge:** Bojana Polansky